**projektas**

**reg. Nr. T-221**

**2.16. darbotvarkės klausimas**

**Pasvalio rajono savivaldybės taryba**

**Sprendimas**

**Dėl KONKURSŲ Į PASVALIO RAJONO SAVIVALDYBĖS** **KONTROLIUOJAMŲ BENDROVIŲ VADOVŲ PAREIGAS ORGANIZAVIMO IR VYKDYMO** **TVARKOS APRAŠO patvirtinimo**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos akcinių bendrovių įstatymo 20 straipsnio 1 dalies 3 punktu, 29 straipsnio 6 dalimi, 371 straipsniu, Pasvalio rajono savivaldybės taryba nusprendžia

patvirtinti Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-10-31

Suderinta DVS Nr. RTS-239

PATVIRTINTA

Pasvalio rajono savivaldybės tarybos

2019 m. lapkričio \_\_\_ d. sprendimu Nr. T1-

**KONKURSŲ Į PASVALIO RAJONO SAVIVALDYBĖS** **KONTROLIUOJAMŲ BENDROVIŲ VADOVŲ PAREIGAS ORGANIZAVIMO IR VYKDYMO** **TVARKOS APRAŠAS**

**I SKYRIUS**

**BENDROSIOS NUOSTATOS**

1. Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašas (toliau – Aprašas) reglamentuoja Pasvalio rajono savivaldybės (toliau – Savivaldybė) kontroliuojamų bendrovių vadovų konkursų organizavimą ir vykdymą.

2. Savivaldybės kontroliuojama bendrovė– uždaroji akcinė bendrovė, kurios akcijos ar dalis akcijų, suteikiančių daugiau kaip 1/2 visų balsų šios bendrovės visuotiniame akcininkų susirinkime, priklauso Savivaldybei nuosavybės teise.

3. Savivaldybės kontroliuojamos bendrovės vadovas renkamas viešo konkurso būdu 5 metų kadencijai, laikantis veiklos skaidrumo, teisėtumo, lygiateisiškumo principų.

4. Konkurso organizavimas ir vykdymas apima:

4.1. konkurso paskelbimą;

4.2. dokumentų, kuriuos būtina pateikti norint dalyvauti konkurse (toliau – dokumentai), pateikimą ir priėmimą;

4.3. konkurso komisijos sudarymą;

4.4. asmenų, pageidaujančių dalyvauti konkurse (toliau – pretendentai), atranką.

**II SKYRIUS**

**KONKURSO PASKELBIMAS**

5. Sprendimą skelbti konkursą priima Savivaldybės taryba.

6. Pretendentų atrankos būdas – testas žodžiu (pokalbis) ir veiklos programos vertinimas.

7. Konkursas skelbiamas: Valstybės tarnybos departamento prie Lietuvos Respublikos vidaus reikalų ministerijos, Savivaldybės ir Savivaldybės kontroliuojamos bendrovės, kurios vadovo pareigoms eiti skelbiamas konkursas (toliau – Bendrovė), interneto svetainėse. Informacija apie konkursą gali būti skelbiama ir kituose informacijos šaltiniuose.

8. Konkurso skelbime nurodoma:

8.1. konkursą skelbianti institucija;

8.2. Bendrovės pavadinimas, teisinė forma, buveinė ir kodas;

8.3. pareigybė (trumpai aprašomas darbo pobūdis), kuriai skelbiamas konkursas; pareiginiai nuostatai;

8.4. kvalifikaciniai reikalavimai, nustatyti šio Aprašo 9 punkte ir Bendrovės vadovo pareiginiuose nuostatuose, pretendentams (toliau – kvalifikaciniai reikalavimai);

8.5. siūlomo darbo užmokesčio (mėnesinės algos pastoviosios dalies) dydis (koeficientais) arba dydžio intervalas;

8.6. būtinų pateikti dokumentų sąrašas, jų pateikimo tvarka ir terminai;

8.7. pretendentų atrankos būdas;

8.8. informacija apie tai, kur galima gauti išsamią informaciją apie skelbiamą konkursą (kontaktinė informacija).

9. Bendrieji kvalifikaciniai reikalavimai pretendentams yra šie:

9.1. teisės aktų nustatyta tvarka neatimta ir neapribota teisė eiti atitinkamas pareigas, į kurias pretenduoja pretendentas, ir atlikti toms pareigoms priskirtas funkcijas;

9.2. per pastaruosius 5 metus asmuo nėra atšauktas iš juridinio asmens valdymo organo dėl netinkamo pareigų vykdymo;

9.3. nėra aplinkybių, numatytų Lietuvos Respublikos viešųjų ir privačių interesų derinimo valstybinėje tarnyboje įstatymo penktajame skirsnyje, dėl kurių asmuo negali dirbti valstybės ar savivaldybės valdomos įmonės vadovu ar būti kolegialaus organo nariu.

10. Savivaldybės meras teisės aktų nustatyta tvarka paskiria asmenį (komisijos sekretorių) organizaciniams darbams atlikti ir komisijos posėdžiams protokoluoti.

**III SKYRIUS**

**DOKUMENTŲ PATEIKIMAS IR PRIĖMIMAS**

11. Pretendentas privalo pateikti:

11.1. prašymą leisti dalyvauti konkurse, nurodęs, kokiu būdu – raštu ar elektroniniu paštu – pateikti informaciją apie atitiktį nustatytiems kvalifikaciniams reikalavimams;

11.2. asmens tapatybę patvirtinantį dokumentą,išsilavinimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams;

11.3. užpildytą pretendento anketą (1 priedas);

11.4. gyvenimo aprašymą;

11.5. savo, kaip Bendrovės vadovo, veiklos programą, kurioje būtų išdėstytos vadovavimo bendrovei gairės (vadovo strateginiai veiklos tikslai ir jų įgyvendinimo būdai, pretendento nuostatos apie vadovavimą ir vadovo vaidmenį ir kt.).

12. Pretendentų dokumentai priimami 14 kalendorinių dienų nuo konkurso paskelbimo Valstybės tarnybos departamento interneto svetainėje dienos, įskaitant paskelbimo dieną. Šis terminas 5 kalendorinėmis dienomis gali būti pratęstas Savivaldybės mero potvarkiu, jei pretendentui (-ams) pateikus dokumentus kyla pagrįstų abejonių dėl jo (jų) atitikties kvalifikaciniams reikalavimas ir dėl to priimamas sprendimas kreiptis į pretendentą (-us) dėl pateiktų dokumentų patikslinimo ar papildymo.

13. Pretendentas dokumentus teikia per Valstybės tarnybos valdymo informacinę sistemą arba Savivaldybės administracijos Juridiniam ir personalo skyriui (toliau – Skyrius), kuris šiuos dokumentus registruoja.

14. Jei dokumentus pretendentas pateikia asmeniškai, padarius pateiktų dokumentų kopijas, jie grąžinami. Jei dokumentus pretendentai siunčia registruotu laišku, tai pateikiamos Aprašo 11.2 punkte nurodytų dokumentų kopijos. Jei pretendentų pateiktos dokumentų kopijos nepatvirtintos notaro, pretendentai privalo pateikti dokumentus konkurso dieną. Pretendentų pateikti dokumentai su registruotu laišku gautomis dokumentų kopijomis, kurios nepatvirtintos notaro, sutikrinami iki konkurso pradžios ir grąžinami pretendentams.

15. Skyrius, priėmęs ir užregistravęs dokumentus, ne vėliau kaip per 3 darbo dienas pasibaigus pretendentų dokumentų priėmimo terminui, juos patikrina ir pažymi, ar pretendentas atitinka nustatytus kvalifikacinius reikalavimus.

15.1. Jei pretendentas neatitinka nustatytų kvalifikacinių reikalavimų ir(ar) jis teigiamai atsakė į bent vieną pretendento anketos 4–10 klausimą, jam per 5 darbo dienas nuo dokumentų priėmimo termino pabaigos dienos išsiunčiamas motyvuotas pranešimas, kad neleidžiama dalyvauti konkurse (pretendento prašymas, pretendento anketa ir dokumentų kopijos negrąžinami).

15.2. Jei pretendentas atitinka keliamus reikalavimus ir jis neigiamai atsakė į pretendento anketos 4–10 klausimus, jam per 5darbo dienas nuo dokumentų priėmimo termino pabaigos išsiunčiamas pranešimas apie konkurso datą, laiką ir vietą.

**IV SKYRIUS**

**KOMISIJOS SUDARYMAS**

16. Jeigu bent vienam pretendentui išsiunčiamas pranešimas apie dalyvavimą konkurse, ne vėliau kaip prieš 3 darbo dienas iki konkurso Savivaldybės mero potvarkiu sudaroma komisija.

17. Komisijos narių negali būti mažiau kaip 3 (trys).

18. Komisijos nariais gali būti Bendrovės darbuotojai, tačiau jų negali būti daugiau nei 1/3 visų komisijos narių. Vieną komisijos narį į komisiją deleguoja Savivaldybės administracijos direktorius.

19. Komisijos nariais negali būti skiriami asmenys, kurie yra pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, sugyventiniai, taip pat pretendentų sutuoktinių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai. Komisijos nariais taip pat negali būti asmenys, dėl kurių nešališkumo kelia abejonių kitos aplinkybės ir kuriems *mutatis mutandis* taikomi Lietuvos Respublikos civilinio proceso kodekse nustatyti nušalinimo pagrindai ir tvarka.

20. Savivaldybės mero potvarkyje dėl komisijos sudarymo nurodoma: komisijos pirmininkas, komisijos nariai. Komisijos sekretorius, paskirtas Aprašo 10 punkte nustatyta tvarka, nėra komisijos narys.

**V SKYRIUS**

**PRETENDENTŲ ATRANKA**

21. Komisijos nariai, pasirašę pasižadėjimą neatskleisti pretendentų asmens duomenų, ne anksčiau nei 2 darbo dienos iki pretendentų atrankos, turi teisę susipažinti su pretendentų pateiktais dokumentais.

22. Paaiškėjus, kad komisijos narys yra pretendento sutuoktinis, artimas giminaitis ar asmuo, su pretendentu susijęs svainystės arba kitais ryšiais, komisijos narys privalo nusišalinti.

23. Atvykdami į atranką pretendentai privalo turėti asmens tapatybę patvirtinantį dokumentą. Pretendentams, nepateikusiems šio dokumento, neleidžiama dalyvauti atrankoje ir apie tai pažymima protokole.

24. Pretendentų atranka turi įvykti ne vėliau kaip per 60kalendorinių dienų nuo paskutinės dokumentų priėmimo dienos.

25. Pretendentų atrankos eigai fiksuoti daromas skaitmeninis garso įrašas, kuris perkeliamas į kompiuterinę laikmeną, pridedamas prie konkurso protokolo ir saugomas teisės aktų nustatyta tvarka.

26. Atrankos metu vertinamas pretendento praktinis ir teorinis pasirengimas eiti Bendrovės vadovo pareigas, gebėjimas atlikti pareiginiuose nuostatuose nustatytas funkcijas. Taip pat vertinami pretendento vadovavimo gebėjimai (gebėjimas inicijuoti idėjas, planus, numatyti užduotis, veiklos žingsnius, koordinuoti darbus ir panašiai) pagal jų, kaip Bendrovės direktoriaus (vadovo), pateiktą veiklos programą. Pretendentams gali būti pateikiami klausimai ir praktinės užduotys, skirtos vadovavimo gebėjimams įvertinti. Praktinės užduotys gali būti rengiamos naudojantis Valstybės tarnybos departamento rekomendacijomis.

27. Pokalbio metu kiekvienas komisijos narys pateikia pretendentams vienodus klausimus. Gali būti užduodami jų atsakymus patikslinantys klausimai.

28. Pretendento pokalbį, veiklos programą komisijos nariai vertina atskirai nuo 1 iki 10 balų, įrašydami vertinimus į pretendento individualaus vertinimo lentelę (2 priedas). Blogiausias vertinimas yra 1, geriausias – 10 balų.

29. Pretendento surinkti balai apskaičiuojami taip: pretendentui paskirti balai sudedami ir dalijami iš dalyvavusių komisijos narių skaičiaus.

30. Pretendentas, surinkęs mažiau kaip 12 balų, laikomas neperėjusiu pretendentų atrankos.

31. Jeigu keli pretendentai surinko vienodą didžiausią balų skaičių, bet ne mažiau nei nustatyta Aprašo 30 punkte, vertinami šių pretendentų privalumai, nurodyti jų pateiktuose gyvenimo aprašymuose bei atsižvelgiama į komisijos narių veiklos programos vertinimą. Jeigu įvertinus pretendentų privalumus ir veiklos programas komisijos narių balsai pasiskirsto po lygiai, lemia komisijos pirmininko balsas.

32. Pretendentai komisijos posėdžio dalyje, nurodytoje Aprašo 28, 29, 30, 31 punktuose, nedalyvauja.

33. Laimėjusiu konkursą laikomas atranką perėjęs ir daugiausia balų surinkęs pretendentas.

34. Konkurso rezultatai ir komisijos sprendimas įforminami protokolu. Protokolą pasirašo komisijos pirmininkas ir komisijos sekretorius (3 priedas).

35. Komisijos pirmininkas pretendentams paskelbia rezultatus ir su jais pretendentai supažindinami pasirašytinai.

36. Konkursą laimėjęs pretendentas priimamas į pareigas.

37. Jeigu konkurse dalyvauja keli pretendentai, o konkursą laimėjęs pretendentas nepasirašo darbo sutarties, atsisako eiti pareigas arba konkursą laimėjusį pretendentą į pareigas priimantis asmuo, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti pretendento į konkurso būdu laimėtas pareigas, konkursą laimėjusiu laikomas kitas atranką perėjęs ir daugiausia balų surinkęs (palyginti su kitų atranką perėjusių pretendentų rezultatais) pretendentas. Jeigu keli pretendentai surenka vienodą balų skaičių, vertinami šių pretendentų gyvenimo aprašymuose nurodyti asmeniniai privalumai (dalykinės savybės) ir jų pateiktos veiklos programos privalumai.

38. Jeigu konkurse dalyvauja tik vienas pretendentas, kuris laimi konkursą, tačiau nepasirašo darbo sutarties, atsisako užimti direktoriaus pareigas arba konkursą laimėjusį pretendentą į pareigas priimantis asmuo, remdamasis kompetentingos valstybės institucijos informacija apie konkursą laimėjusį pretendentą, priima sprendimą nepriimti jo į konkurso būdu laimėtas pareigas, organizuojamas naujas konkursas Bendrovės direktoriaus pareigoms užimti.

**VI SKYRIUS**

**BAIGIAMOSIOS NUOSTATOS**

39. Savivaldybės meras ne vėliau kaip per 2 darbo dienas nuo konkurso pabaigos Lietuvos Respublikos korupcijos prevencijos įstatymo 9 straipsnio nustatyta tvarka kreipiasi į Lietuvos Respublikos specialiųjų tyrimų tarnybą dėl informacijos apie konkursą laimėjusį pretendentą.

40. Į pareigas asmuo gali būti paskirtas tik gavus ir įvertinus Lietuvos Respublikos specialiųjų tyrimų tarnybos pateiktą informaciją.

41. Savivaldybės kontroliuojamos bendrovėsvadovas pradeda eiti pareigas nuo sprendime dėl jo paskyrimo nurodytos dienos.

42. Tas pats asmuo tos pačios Savivaldybės kontroliuojamos bendrovės vadovu gali būti skiriamas ne daugiau kaip dvi kadencijas iš eilės. Pasibaigus pirmajai kadencijai, Savivaldybės kontroliuojamos bendrovės vadovas Savivaldybės tarybos sprendimu gali būti skiriamas antrajai 5 metų kadencijai, atsižvelgiant į tai, ar vadovo pirmosios kadencijos laikotarpiu Savivaldybės kontroliuojama bendrovė pasiekė visus jai nustatytus veiklos užduočių tikslus. Savivaldybės kontroliuojamos bendrovės pasiektų veiklos užduočių tikslų atitiktis jai nustatytiems veiklos užduočių tikslams vertinama Savivaldybės tarybos nustatyta tvarka. Pasibaigus antrajai kadencijai, Savivaldybės kontroliuojamos bendrovės vadovas atšaukiamas iš pareigų.

43. Konkursas laikomas neįvykusiu, jeigu:

43.1. paskelbus konkursą, nė vienas pretendentas nepateikė Aprašo 11 punkte nurodytų dokumentų arba nė vienas neatitiko nustatytų kvalifikacinių reikalavimų ir (ar) teigiamai atsakė į bent vieną iš pretendento anketos 4–10 klausimų;

43.2. nė vienas pretendentas neperėjo pretendentų atrankos;

43.3. Aprašo 38 punkte nustatytu atveju nelieka nė vieno pretendento, kuris galėtų būti laikomas laimėjusiu konkursą.

44. Neįvykus konkursui Aprašo 43 punkte nustatytais atvejais, organizuojamas naujas konkursas.

45. Visi atrankoje dalyvavę pretendentai turi teisę susipažinti su komisijos protokolu, savo atliktu testu, testo žodžiu, veiklos programos vertinimo savosios dalies skaitmeniniu garso įrašu.

46. Aprašas gali būti keičiamas ar pripažįstamas netekusiu galios Savivaldybės tarybos sprendimu.

**\_\_\_\_\_\_\_\_\_\_\_\_\_\_\_\_\_**

Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo

1 priedas

**PRETENDENTO ANKETA**

1. Vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Institucija, kuriai pateikiama anketa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Bendrovės pavadinimas ir pareigos, į kurias pretenduojama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Ar šios anketos 3 punkte nurodytoje Bendrovėje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas Bendrovėje taptų susijęs su vieno tiesioginiu pavaldumu kitam arba su vieno teise kontroliuoti kitą?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba Jums atimta teisė užimti pareigybę, nurodytą šios anketos 3 punkte?

\_\_\_\_\_\_\_\_\_\_\_\_\_\_\_

6. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą? \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(jeigu taip, nurodykite, kada ir už ką nuteistas)

7. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(jeigu taip, nurodykite, kada ir už ką nuteistas)

8. Ar esate uždraustos organizacijos narys? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Ar buvote atleistas iš skiriamų arba renkamų pareigybių dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigybių dienos nepraėjo 3 metai?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ar esate pripažintas neveiksniu ar neveiksniu tam tikroje srityje (ribotai veiksniu)?\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(jeigu taip, nurodykite kito juridinio asmens pavadinimą ir jo ryšį su Bendrove, nurodyta šios anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytą pareigybę tikslais, taip pat kad bus tikrinama, ar jie teisingi.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytą pareigybę, mane gali būti atsisakoma priimti į pareigas arba galiu būti atleistas iš jų.

Pretendentas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žyma apie pretendento atitiktį Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo reikalavimams:\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridinio ir personalo skyriaus

vedėjas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo

2 priedas

**PRETENDENTŲ INDIVIDUALAUS VERTINIMO LENTELĖ**

|  |  |  |  |
| --- | --- | --- | --- |
| Eil. Nr. | Pretendento vardas, pavardė | Įvertinimas(nuo 1 iki 10) | Bendras įvertinimas |
| Testas žodžiu (pokalbis) | Veiklos programa |  |
|  |  |  |  |  |
|  |  |  |  |  |
|  |  |  |  |  |

Komisijos narys \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo

3 priedas

**PRETENDENTŲ Į PASVALIO RAJONO SAVIVALDYBĖS** **KONTROLIUOJAMOS BENDROVĖS VADOVO PAREIGAS KONKURSO PROTOKOLAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_

(surašymo vieta)

Pretendentų į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vadovo pareigas

(Bendrovės pavadinimas)

konkurso komisijos, sudarytos Pasvalio rajono savivaldybės tarybos \_\_\_\_\_\_\_\_\_\_\_\_\_\_\_\_\_\_\_\_\_\_

 (teisės akto data)

sprendimu Nr. T1-\_\_\_, posėdis įvyko \_\_\_\_\_\_\_\_\_\_\_\_\_\_\_\_\_.

 (data)

Posėdžio pradžia \_\_\_\_\_\_\_\_\_\_\_\_\_\_\_\_\_\_\_, posėdžio pabaiga \_\_\_\_\_\_\_\_\_\_\_\_\_\_\_\_\_\_\_.

(nurodomas laikas) (nurodomas laikas)

Komisijos pirmininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Komisijos sekretorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Komisijos nariai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pareigų, kurias eiti skelbiamas konkursas, pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pretendentai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardai, pavardės)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendentai, kuriems neleista dalyvauti atrankoje, nes nepateikė asmens tapatybę patvirtinančio dokumento \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRETENDENTŲ TESTO ŽODŽIU (POKALBIO) VERTINIMO LENTELĖ

|  |  |  |  |
| --- | --- | --- | --- |
| Eil. Nr. | Pretendento vardas, pavardė | Komisijos nariai | Balų vidurkis |
| Vardas, pavardė | Vardas, pavardė | Vardas, pavardė | Vardas, pavardė | Vardas, pavardė |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

PRETENDENTŲ VEIKLOS PROGRAMOS VERTINIMO LENTELĖ

|  |  |  |  |
| --- | --- | --- | --- |
| Eil. Nr. | Pretendento vardas, pavardė | Komisijos nariai | Balų vidurkis |
| Vardas, pavardė | Vardas, pavardė | Vardas, pavardė | Vardas, pavardė | Vardas, pavardė |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

PRETENDENTŲ BENDRA VERTINIMO LENTELĖ

|  |  |  |  |
| --- | --- | --- | --- |
| Eil. Nr. | Pretendento vardas, pavardė | Balų vidurkis | Bendras įvertinimas/ užimta vieta |
| Testas žodžiu (pokalbis) | Veiklos programa |
|  |  |  |  |  |
|  |  |  |  |  |
|  |  |  |  |  |

Komisijos sprendimas dėl konkurso laimėtojo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos pirmininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Komisijos sekretorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Komisijos nariai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Sutinku eiti konkurse laimėtas pareigas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Su konkurso rezultatais susipažinome:

Pasvalio rajono savivaldybės tarybai

**AIŠKINAMASIS RAŠTAS**

**Dėl KONKURSŲ Į PASVALIO RAJONO SAVIVALDYBĖS** **KONTROLIUOJAMŲ BENDROVIŲ VADOVŲ PAREIGAS ORGANIZAVIMO IR VYKDYMO** **TVARKOS APRAŠO patvirtinimo**

**2019-10-31**

Pasvalys

**1. Problemos esmė**

Nuo 2018 m. sausio 1 d. įsigaliojus Lietuvos Respublikos akcinių bendrovių įstatymo Nr. VIII-1835 papildymo 371 straipsniu įstatymui, akcinių bendrovių ir uždarųjų akcinių bendrovių, kurių akcijos ar dalis akcijų, suteikiančios daugiau kaip 1/2 visų balsų šios bendrovės visuotiniame akcininkų susirinkime, priklauso valstybei ar savivaldybei nuosavybės teise, vadovų neterminuotos darbo sutartys turėjo būti pakeistos terminuotomis, t. y. įvestos šių bendrovių vadovų kadencijos (5 metų trukmės).

Šiuo metu, aukščiau įvardintos bendrovės vadovas priimamas į darbą 5 metų kadencijai (Akcinių bendrovių įstatymo 371 str. 1 d.). Pasibaigus pirmajai kadencijai, vadovas gali būti renkamas antrajai 5 metų kadencijai, atsižvelgiant į tai, ar vadovo pirmosios kadencijos laikotarpiu bendrovė pasiekė visus jai nustatytus veiklos tikslus. Bendrovės pasiektų veiklos tikslų atitiktis jai nustatytiems veiklos tikslams vertinama savivaldybės tarybos nustatyta tvarka. Pasibaigus antrajai kadencijai, bendrovės vadovas yra atšaukiamas iš pareigų (Akcinių bendrovių įstatymo 371 str. 2 d.).

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į aukščiau nurodytus teisinio reguliavimo pakeitimus, bei į tai, kad šiuo metu dviejų (iš keturių) Savivaldybės kontroliuojamų bendrovių vadovų pareigos yra laisvos, siūloma Pasvalio rajono savivaldybės tarybai patvirtinti Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašą.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė